Velheppnaður ráðgjafadagur Hönnunarsjóðs með Icelandic Startups Myndir / Víðir Björnsson Fyrsti ráðgjafadagur fyrir styrkþega Hönnunarsjóðs fór fram í gær í Bragganum í Nauthólsvík . Dagurinn er unninn í samstarfi við Icelandic Startups sem stjórnuðu deginum en Hönnunarsjóður og Icelandic Startups undirrituðu á dögunum samning um ráðgjöf til styrkþega og fulltrúa þeirra verkefna sem hlutu styrk . Vel var mætt á daginn þar sem fram fóru bæði fyrirlestrar , meðal annars frá sigurvegurunum Hönnunarverðlauna Íslands Genki Instruments , og vinnusmiðjur þar sem gafst færi á áhugaverðum samtölum um mótun viðskiptahugmynda . Vegna veðurs var ákveðið að skipta deginum í tvennt og verður seinnihlutinn , þar sem farið verður í markaðssetningu og mentorafundi , eftir áramót . Fyrirhugað er að hafa ráðgjafadag eftir hverja úthlutun . Við þökkum Icelandic Startups og öllum kærlega fyrir góðan dag .